Kompresjonsstøping

=Kompresjonsstøping (BMC/SMC/DMC molding)=

Prosess:
Kompresjonsstøping er en teknikk som brukes på kompositter. Det er i prinsippet tre metoder, BMC (Bulk molding compound), SMC (Sheet molding compound) og DMC (Dough molding compound). Alle tre metodene har til felles at de går gjennom en form som presses sammen, er billige og at de kan brukes i store og små kvantum. Forskjellen på metodene går i hovedsak ut på hvilken form og konsistens som puttes inn i formen. Prosessene kan kjøres som kalde og varme prosesser.

Bruksområder:
BMC, SMC og DMC blir benyttet innenfor en rekke områder, som bilindustri (støtdempere, motorkomponenter), vinduskarmer, elektriske komponenter, deksler til instrumenter og maskiner, husholdningsartikler med mer [2]. Dette kommer av at produktene kan spesifiseres til å inneha flere egenskaper, som gode kjemiske, termiske og isolerende egenskaper, i tillegg til god styrke og hardhet.

Bulk molding compound (BMC)
Prosessen baserer seg på en blanding av fibre, en matriks, tilsetningsstoffer og katalysatorer, avhengig av egenskaper som er ønsket på det ferdige produktet. Blandin kommer i form av en pasta, der ingrediensene i en gitt sammensetning er blandet sammen i forkant. Blandingen blir plassert i en oppvarmet form, som presses sammen med et trykk fra 0,5 til 15 MPa. Trykket som brukes avhenger av størrelsen på formen og på materialet som brukes.

Selve pressen er varmet opp ved hjelp av elektrisitet, damp eller varm olje, og holder vanligvis en temperatur på mellom 140-160 grader Celsius, avhengig av materialet og tykkelsen på det ferdige produktet. Pressen består vanligvis av stål, støpejern eller aluminium.



Sheet moulding compound (SMC)
Denne prosessen baserer seg på matter av en kompositt som inneholder en gitt mengde av fiber, matriks og eventuelle andre komponenter, avhengig av krav som stilles til styrke, termiske egenskaper med mer, som skal ha en gitt form etter behandling. Den kan brukes i større og mindre kvantum og er godt egnet til flate og mer kompliserte strukturer av varierende tykkelser. Prosessen er en primærprosess [1], der det ikke er noe videre behandling av det ferdige produktet, utover pussing og trimming av kantene.

Matten blir kappet til en gitt størrelse sånn at den passer inn i pressen. I pressen blir matten utsatt for trykk (3-7 MPa) og varme, for at matten skal herde og få den endelige formen. Et stempel nederst i pressen dytter ut den ferdige formen.



Dough moulding compound (DMC)
Prosessen er ganske lik BMC- prosessen, men i denne prosessen er det en "deig" som inneholder en gitt mengde fibre, matriks, eventuelle tilsetningsstoffer og katalysatorer, avhengig av egenskapene det ferdige produktet skal ha. Deigen føres inn i en form som deretter presses sammen til et ferdig produkt [3]



Økonomi
Kostnadene for disse tre prosessene varierer veldig ut fra volum og hvilke komponenter som skal anvendes. Generelt spriker kostnadene fra 150 NOK til ca 1250 NOK [1], noe som vises i tabell 1. Tabell 1 viser kostnadene for BMC, men de to andre er tilnærmet like på det økonomiske aspektet. Hver enkelt form kan produsere fra 300.000-400.000 enheter før den må skiftes ut.



Miljø
Det står ikke så mye om miljøkonsekvenser, men utslippene av styren har blitt redusert ved disse prosessene, da de er lukkede former. [1]

Kilder:
[1] CES Edupack 2011 [2] LORENZ Kunststofftechnik GmbH: [] [3] Chunxiao Industry: [] [4] Plastic & Rubber Machinery Marketplace: []Kompresjonsstøping